1849 biyihah yę́ędą́ą́ʼ éí Wááshindoon bisiláołtsooí Hastiin Narbona daʼyiisįįʼ áádóó éí bikʼiʼjį́ʼ tʼáá yéigo anaa nidaʼhódlééh nitʼééh. 1851 biyihah yę́ędą́ą́ʼ éí Hastiin Colonel Edwin Vose Sumner siláołtsooí bikin ayiilá Tséhootsooídi (Fort Defiance wolyéego beeʼyoojíʼ) áádóó łaʼ siláołtsooí bikin anaayiidlá díí éí Naʼnízhoozhí/Shash Bitooʼ goná (Fort Fauntleroy áłtsé wolyé nitʼééh, áádóó azhíʼígíí Fort Wingate wolyéego aalyá). 1858 biyihah yę́ędą́ą́ʼ éí naaltsoos bikáaʼgi ałhaʼdeetʼaah, naaltsoosígíí éí Bonneville Treaty wolyé. Díí naaltsoosígíí bikáaʼgi yiisdzogo aanį́lá; Naabeehó bikéyahígíí biʼoh andoolnį́į́ł nį́į́hgo bikáá. Díí naaltsoos bikáaʼgi ałhaʼdeetʼaahígíí éí tʼáá doo hódiináʼiʼ kʼiʼnidláád. 1849 dóó 1861 biyihah yę́ędą́ą́ʼ ałdóʼ naaltsoos bikáaʼgi ałgáádaʼdeistʼááh nitʼę́ę́h, díí ałdóʼ tʼáá doo hódiináʼiʼ kʼiʼdaʼhazdláád.

Łóóʼtsoh biyaʼ éí chʼosh bikágí dantłʼizí dah yikahjí atah daasdzoh; ndaʼałkaahí éí ""Cyamidae"" deiłníigo deiyózhí. Łóóʼtsoh biyaʼ éí tónteel tʼáá ałtso biyiʼdi dahólǫ́; adóó éí 31 ałʼąą ádaatʼé.

Kin Yótʼááh Deezʼá éí 468.4 tsinsitą́ dikʼą́ągo hahoodzo, áádóó áadi 8,175,133 ánéelą́ąʼgo bílaʼashdlaʼii kéédahatʼį́ (díí éí 2010 yę́ędą́ą́ʼ diné daóltaʼ).DÍNE WÓLTAʼ

Táłtłááh chʼoshyog bitsʼíís éí 1–30 inch áníłnéez łeh; adóó éí yishtłizh dóó dibéłchíʼíigo ndaashchʼąąʼ łeh. Łaʼ éí binááʼ naaki, náánáłaʼ éí binááʼ ádin.

Nahachagii íiyisígíí éí nahasdzáán bikáaʼdi 11,000 ałʼąą ádaatʼé; łaʼ éí Wóóneeshchʼįįdii ndahachaʼígíí daolyé ałdóʼ. Ndaʼałkaahí éí ""Acrididae"" deiłníigo dayózhí.

Tséyaa séigołbáhí éí chʼosh bijáád tseebíhígíí dah yikahjí atah yisdzoh; ndaʼałkaahí éí ""Centruroides sculpturatus"" deiłníigo dayózhí. Tséyaa séigołbáhí éí kéyah dah siʼánígíí bikááʼgóó hólǫ́.

Tsídiiłbáhí éí hóółtseiigi dóó tsintahgi dahiná; bílaʼashdlaʼii dabikin naazhjaaʼígi éí ałdóʼ dahólǫ́. Ayóo deesdoigi éí ádaadin łeh, áádóó hodíłchʼilgi éí ałdóʼ doo dahólǫ́ǫ da.

Naʼashjéʼii nahachaʼí binááʼ dantsaaígíí éí chʼosh bijáád tseebíhígíí dah yikahjí atah daasdzoh; ndaʼałkaahí éí ""Spartaeinae"" deiłníigo deiyózhí. Naʼashjéʼii nahachaʼí binááʼ dantsaaígíí éí Binááʼádaałtsʼózíidi dóó Naakaii Łizhiní Bikéyahdi dahólǫ́. Kéyah Dah Ndaaʼeełí Łánídi éí tʼóó ahayóí.

Kʼíłtsíniih éí Ahééháshį́įhdi hahóólįįd; áadi éí tónteel bibąąhgi dóó tłʼoh dahólǫ́ǫgi tʼóó ahayóí. Ndaʼałkaahí éí ""Calochortus luteus"" diłníigo dayózhí.

Áádóó tʼááshǫǫdí hááleitʼáo da kweʼégi da nihichʼįʼ anáhóótʼįʼ silį́įʼoo danihisikʼoo da jó éí tʼáá áhótʼáo hooghandi nahisóotą́ danihiłní. Tʼáadoo ńlááhóó bił ndaahkaíí, jó danihiłní. Éí áhóótʼéé lá. Áádóó hasłą́ą́góó da njighą́ǫ jó áhótʼáo… áhótʼáo da… háída bichʼįʼ anáhóótʼįʼgo da áadi áhótʼáo yił naagháo… jó tʼáá áhótʼáo ahizhdadilnaʼ shį́į́ biniinaa danihiłní, jó áhótʼé. Áádóó índa tó łą́ǫ daahdlą́ danihiłníí lą́, áhótʼé. Jó éí shį́į́ éiyá éí tsʼííh niidóóh danilínígíí éí shį́į́ áhótʼáo hayiiłʼeeł yiniiyé. Éí ʼáh áhótʼáo áádóó índa éí hatah shį́į́ yáʼátʼééh áhósin éí ałdóʼ tó nilínígíí. Áádóó índa ałdóʼ hazhóʼó yéego ałhosh nihiłní. Get plenty of rest, ní. Áádóó índa ádóółzééh, níláhóó nináhdaah nihiłní.